钦定古今图书集成/理学汇编/学行典/第152卷 > 陈亢
## 钦定古今图书集成/理学汇编/学行典/第152卷 > 陈亢

按《家语》七十二弟子解：“陈亢，陈人，字子禽，少孔子四
十岁。”

按《礼记·檀弓》：“陈子车死于卫，其妻与其家大夫谋以
殉葬，定而后陈子亢至，以告曰：‘夫子疾，莫养于下，请
以殉葬’。子亢曰：‘以殉葬，非礼也。虽然，则彼疾当养者，
孰若妻与宰？得已，则吾欲已，不得已，则吾欲以二子
者之为之也’。于是弗果用。”

按《阙里志》：“陈亢，唐封颍伯，宋封南顿侯。”

===公冶长〈史记作齐人〉===按《家语》七十二弟子解：“公冶长，鲁人，字子长。为人能
忍耻，孔子以女妻之。”

按《史记仲尼弟子列传》：“公冶长，齐人，字子长。孔子曰：
‘长可妻也，虽在缧绁之中，非其罪也’。”以其子妻之。
按《阙里志》：公冶长，唐赠莒伯，宋封高密侯。